**ČIŠČENJE**

**Je odstranjevanje umazanije iz pralnih površin. Za čiščenje potrebujemo toplo vodo, čistilna sredstva, čistilni pribor…**

*Vrste čiščenja:*

* Ročno čiščenje se opravi že na bolnišničnem oddelku oz. v operacijski sobi. Takoj po uporabi je potrebno instrumentarij potopiti v encimski detergent in nato mehanično očistiti. Nato potopimo očiščene instrumente v dezinfekcijsko sredstvo.
* Strojno čiščenje se izvaja z uporabo pomivalnih strojev termodezifektorjev, kjer poteka postopek pri 93°C z dodatkom dezinfekcijskega sredstva. Ta postopek se izvaja v centralni sterilizaciji.

**STERILIZACIJA**

**Je postopek, s katerim popolnoma uničimo vse žive mikroorganizme in njihove spore.**

*Postopki sterilizacije:*

* Fizikalne metode sterilizacije so namenjene termostabilnim materialom, saj gre v teh postopkih za temperature od 121°C pa vse do 180°C.

To so:

* + sterilizacija s paro,
  + s suhim vročim zrakom in
  + sterilizacija z ionizirajočim sevanjem.
* Kemične oz. fizikalnokemične metode sterilizacije so namenjene predvsem sterilizaciji termolabilnih materialov. Pri teh metodah gre za temperature od 40°C do 80°C.

To so:

* + sterilizacija z etilen oksidom (temperatura sterilizacije: 56°C, trajanje postopka: 5ur),
  + sterilizacija s formaldehidom (temperatura sterilizacije: 60°C do 80°C, trajanje postopka: 6 do 7ur)
  + sterilizacija s plazmo (temperatura sterilizacije: do 45°C, vlage ni)

**RAZKUŽEVANJE ali DEZINFEKCIJA**

**Je postopek, s katerim uničimo ali odstranimo le vegetativne oblike mikroorganizmov, vendar pa ne odstranimo vedno tudi njihovih spor.**

Razkuževanje izvajamo z dvema metodama razkuževanja:

* Fizikalne metode razkuževanja:
  + uporaba toplote (npr. likanje),
  + prekuhavanje v vreli vodi pri 100°C do 30minut in
  + UV žarki, ki se v zdravstvu uporabljajo za razkuževanje zraka in površin (operacijske sobe, bolniške postelje).
* Kemične metode razkuževanja:
  + metoda, ko material vlagamo v razkužilo in
  + metoda brisanja z razkužilom.